CELEX: 32010R0216
Language: hr
Date: 2010-03-15 00:00:00
Title: Uredba Komisije (EU) br. 216/2010 od 15. ožujka 2010. o provedbi Uredbe (EZ) br. 862/2007 Europskog parlamenta i Vijeća o statistici Zajednice o migraciji i međunarodnoj zaštiti, u pogledu definiranja kategorija razloga za izdavanje boravišnih dozvola  Tekst značajan za EGP

16/Sv. 003
            
            
               HR
            
            
               Službeni list Europske unije
            
            
               79
            
         32010R0216
   
               L 066/1
            
            
               SLUŽBENI LIST EUROPSKE UNIJE
            
            
               15.03.2010.
            
         
      UREDBA KOMISIJE (EU) br. 216/2010
   od 15. ožujka 2010.
   o provedbi Uredbe (EZ) br. 862/2007 Europskog parlamenta i Vijeća o statistici Zajednice o migraciji i međunarodnoj zaštiti, u pogledu definiranja kategorija razloga za izdavanje boravišnih dozvola
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 862/2007 Europskog parlamenta i Vijeća od 11. srpnja 2007. o statistici Zajednice o migracijama i međunarodnoj zaštiti (1), a posebno njezin članak 10. stavak 2. točku (c),
   budući da:
   
               (1)
            
            
               U svrhu osiguravanja usporedivosti statističkih podataka iz administrativnih izvora o boravišnim dozvolama u državama članicama i sastavljanja pouzdanih pregleda na razni Zajednice, definirane kategorije razloga za izdavanje tih dozvola moraju biti jednake u svim državama članicama.
            
         
               (2)
            
            
               U skladu s Uredbom (EZ) br. 862/2007, Komisija bi trebala definirati kategorije razloga za izdavanje boravišnih dozvola.
            
         
               (3)
            
            
               Mjere predviđene ovom Uredbom u skladu su s mišljenjem Odbora za Europski statistički sustav,
            
         DONIJELA JE OVU UREDBU:
   Članak 1.
   Kategorije razloga za izdavanje boravišnih dozvola predviđene člankom 6. stavkom 1. točkom (a) Uredbe (EZ) br. 862/2007 utvrđene su u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. ožujka 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 199, 31.7.2007., str. 23.
   PRILOG
   
      Popis kategorija razloga za izdavanje boravišnih dozvola
   
   1.   Razlozi povezani sa zasnivanjem i ponovnim okupljanjem obitelji
   
   1.1.   Pridruživanje građaninu EU-a u svojstvu:
   
               1.1.1.
            
            
               Bračnog druga / partnera
            
         
               1.1.2.
            
            
               Djeteta (maloljetnog / punoljetnog)
            
         
               1.1.3.
            
            
               Drugog člana obitelji
            
         1.2.   Pridruživanje osobi koja nije građanin EU-a u svojstvu:
   
               1.2.1.
            
            
               Bračnog druga / partnera
            
         
               1.2.2.
            
            
               Djeteta (maloljetnog / punoljetnog)
            
         
               1.2.3.
            
            
               Drugog člana obitelji
            
         2.   Razlozi povezani s obrazovanjem i studijem
   
   2.1.   Student (u skladu s definicijom iz članka 2. točke (b) Direktive Vijeća 2004/114/EZ od 13. prosinca 2004. o uvjetima ulaska državljana trećih zemalja u svrhu studija, razmjene učenika, osposobljavanja bez naknade ili volonterstva (1))
   2.2.   Ostali razlozi povezani s obrazovanjem
   3.   Razlozi povezani s dohodovnim djelatnostima
   
   3.1.   Visokokvalificirani radnik
   3.2.   Istraživač (u skladu s definicijom iz članka 2. točke (d) Direktive Vijeća 2005/71/EZ od 12. listopada 2005. o posebnom postupku za ulazak državljana trećih zemalja za potrebe znanstvenog istraživanja (2))
   3.3.   Sezonski radnik
   3.4.   Ostale dohodovne djelatnosti
   4.   Ostali razlozi
   
   4.1.   Status međunarodne zaštite
   4.2.   Samo boravište
   4.3.   Ostali razlozi
   
      (1)  SL L 375, 23.12.2004., str. 12.
   
      (2)  SL L 289, 3.11.2005., str. 15.